	
Na temelju temelju odredbi članaka 17. i 20. Zakona o tehničkoj kulturi („Narodne Novine“, broj: 76/93, 11/94, 38/09), članaka 19. i 35. Zakona o lokalnoj i područnoj (regionalnoj) samoupravi ("Narodne novine", broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) te temeljem članka 32. Statuta Grada Malog Lošinja („Službene novine Primorsko – goranske županije”, broj: 26/09, 32/09, 10/13, 24/17-pročišćeni tekst, 9/18, 9/21, 6/26) Gradsko vijeće Grada Malog Lošinja na svojoj sjednici donijelo je dana _________ 2026. godine sljedeću

ODLUKU

o utvrđivanju Programa javnih potreba u tehničkoj kulturi Grada Malog Lošinja za 2027. godinu.


Članak 1.

	Programom javnih potreba u tehničkoj kulturi Grada Malog Lošinja (u daljnjem tekstu: Grad) za 2027. godinu određuju se one aktivnosti, poslovi i djelatnosti u tehničkoj kulturi od lokalnog značaja.

Članak 2.

Programom javnih potreba u tehničkoj kulturi obuhvaćaju se svi oblici poticanja tehničke kulture koji doprinose razvitku tehničke kulture u Gradu Malom Lošinju.
	Javne potrebe u tehničkoj kulturi, za koje se sredstva osiguravaju u proračunu Grada Malog Lošinja jesu programi, aktivnosti, poslovi i djelatnosti koje obuhvaćaju:

-   poticanje i promicanje tehničke kulture,
- programi odgoja, obrazovanja i osposobljavanja djece i mladeži za stjecanje tehničkih, tehnnoloških i informatičkih znanja i vještina kroz djelovanje udruga i Zajednice tehničke kulture.

Članak 3.

Financijska sredstva za ostvarivanje javnih potreba u tehničkoj kulturi u 2027. godini osiguravaju se u proračunu Grada za 2027. godinu. Upravni odjel za razvoj i financije Grada prati i nadzire izvršenje ovog Programa te prati korištenje i utrošak sredstava za odobrene programe.

	Ukupna sredstva iz proračuna Grada Malog Lošinja za 2027. godinu kojima će se zadovoljavati javne potrebe u tehničkoj kulturi na području Grada Mali Lošinj za 2027. godinu iznose 10.000,00 Eura (Program 1009 Razvoj sporta i rekreacije). 

Članak 4.

	Radi ostvarivanja Programa javnih potreba u tehničkoj kulturi u proračunu Grada osiguravaju se sredstva kako slijedi:

	Redni
broj
	OPIS
	PLANIRANI IZNOS (EUR)
	AKTIVNOST

	1.
	Tekuće donacije – aktivnosti tehničke kulture
	10.000,00
	A100005




Članak 5.
	

Ovaj Program javnih potreba u tehničkoj kulturi objavljuje se u „Službenim novinama Primorsko – goranske županije“, a stupa na snagu 01. siječnja 2027.g.




KLASA: 620-05/26-01/03
URBROJ: 2170-10-01-26-
Mali Lošinj, ______________




GRAD MALI LOŠINJ
GRADSKO VIJEĆE



                                                                                                 
                                                                                                                Predsjednik
                                                                                      Mario Okmažić, univ. bacc. oec.





























OBRAZLOŽENJE

za donošenje Odluke o utvrđivanju Programa javnih potreba u tehničkoj kulturi Grada Malog Lošinja za 2027. godinu.



I. PRAVNA OSNOVA
	Člankom 17. Zakona o tehničkoj kulturi („Narodne Novine”, broj: 76/93, 11/94, 38/09) propisano je da gradovi donose programe javnih potreba u tehničkoj kulturi te za njihovo provođenje osiguravaju sredstva iz svojih proračuna u skladu sa Zakonom. Pri utvrđivanju javnih potreba polazi se od potreba i mogućnosti tržišnih odnosa i postignuća u tehničkoj kulturi. Člankom 20. istoga Zakona propisano je da su Javne potrebe jedinica lokalne samouprave u tehničkoj kulturi, za koje se sredstva osiguravaju iz proračuna grada, aktivnosti, poslovi i djelatnosti lokalnog značenja koje one utvrde kao svoje javne potrebe u svezi sa djelovanjem zajednica i saveza tehničke kulture, koji se osnivaju za područje grada te udruga tehničke kulture.
II. RAZLOZI DONOŠENJA  
	Program javnih potreba u tehničkoj kulturi donosi predstavničko tijelo grada, na prijedlog gradonačelnika,  zajedno s godišnjim proračunom u skladu sa člankom 20. Zakona o tehničkoj kulturi (Narodne Novine, broj: 76/93, 11/94, 38/09).

III. SREDSTVA POTREBNA ZA PROVOĐENJE 

	Financijska sredstva potrebna za provođenje javnih potreba u tehničkoj kulturi osigurati će se u proračunu Grada Malog Lošinja za 2027. godinu.














